کنائی لال دتا

کنائی لال دتا ، پیدائش: 30 اگست، 1888ء - وفات: 10 نومبر، 1908ء) بنگال سے تعلق رکھنے والے ہندوستان کے مشہور انقلابی اور تحریک آزادی ہند کے کارکن تھے۔ کنائی لال دتا 30 اگست 1888ء  کو چندن نگر، ہوگلی ضلع، مغربی بنگال، برطانوی ہندوستان میں پیدا ہوئے۔ ان کے والد چنی لال دتا بمبئی میں اکاؤنٹنٹ تھے۔ انہوں نے ابتدائی تعلیم بمبئی سے حاصل کی۔ بعد میں چندن نگر واپس آ گئے۔ انہوں نے 1908ء میں کلکتہ یونیورسٹی سے الحاق یافتہ ہوگلی محسن کالج سے بی اے پاس کیا۔ وہ 1908ء میں برطانوی راج سے آزادی کے لیے کام کرنے والی خفیہ انقلابی تنظیم جوگانتر سے وابستہ ہو گئے۔ تقسیم بنگال کے خلاف مہم میں شامل تھے۔ مئی 1908ء میں کلکتہ میں علی پور بم کیس میں ملزم قرار دیئے گئے اور گرفتار ہوئے۔ علی پور جیل میں حراست میں رکھے گئے۔ انہوں نے اسی جیل میں دوسرے ملزم نریندر ناتھ گوسوامی جو سرکاری گواہ بن گیا تھا اسے جیل میں گولی مار کر ہلاک کر دیا۔ ان پر مقدمہ چلا کر موت کی سزا سنائی گئی۔  نومبر 1908ء کو انہیں علی پور جیل، کلکتہ میں پھانسی دے دی گئی۔

حوالہ جات 

1888ء کی پیدائشیں
1908ء کی وفیات
آزادی ہند کی انقلابی تحریک
بھارتی انقلابی
برطانوی ہند سے سزائے موت بذریعہ پھانسی پانے والے
بنگال سے آزادی ہند کے فعالیت پسند بلحاظ
بنگالی شخصیات
سزائے موت یافتہ بھارتی شخصیات
ایشیا میں 1908ء میں قتل
ضلع مغربی مدناپور کی شخصیات
ضلع ہوگلی کی شخصیات
بھارت میں 1900ء کی دہائی میں قتل
بھارتی قاتل قرار شخصیات
1908ء میں ہندوستان میں جرائم
بھارتی قوم پرستی
برطانوی ہند سے سزائے موت یافتہ شخصیات
مغربی بنگال سے آزادی ہند کے فعالیت پسند
ویکی ڈیٹا سے مطابقت رکھنے والی مختصر تفصیل